text: [{"text_idx": "#000000", "text": "Forsi\u0301\u00f0aKato\u0301lska kirkjan i\u0301 F\u00f8royumFransiskanarasystranar i\u0301 F\u00f8royumTru\u0301gvKato\u0301lska KirkjanMessanTilbi\u00f0janKunning um f\u00f8stuna og pa\u0301skirnarB\u00f8nAt bi\u00f0ja ro\u0301sukransinB\u00f8nirKrossvegurinRo\u0301sukransurin (misk)Tilt\u00f8kLjo\u0301smyndirSamband"}, {"text_idx": "#000001", "text": "Kato\u0301lska KirkjanMessanTilbi\u00f0janKunning um f\u00f8stuna og pa\u0301skirnar"}, {"text_idx": "#000002", "text": "Kato\u0301lska Kirkjan 75 a\u0301r i\u0301 F\u00f8royum"}, {"text_idx": "#000003", "text": "Kirkjub\u00f8ur: andaligur og mentanaligur mi\u00f0depul F\u00f8roya si\u0301\u00f0ani landna\u0301msti\u0301\u00f0 til si\u00f0askifti\u00f0. Har vo\u0301ru fleiri kirkjur, bispasetur og prestasku\u0301li."}, {"text_idx": "#000004", "text": "Endurstovnanin av Kato\u0301lsku Kirkjuni i\u0301 F\u00f8royum"}, {"text_idx": "#000005", "text": "I\u0301 1857 silgdu ty\u0301ski presturin Georg Bauer og italski hja\u0301lparpresturin Luigi Mussa til F\u00f8royar vi\u00f0 \u201dFortunu\u201d \u2013 a\u0301tta a\u0301r eftir at tru\u0301\u00f0arfr\u00e6lsi kom i\u0301 gildi i\u0301 Danmark. I\u0301 fyrstani vo\u0301ru prestarnir m\u00f8ttir vi\u00f0 illgrunasemi og mo\u0301tvilja, og ta\u00f0 var teimum ikki eingang m\u00f8guligt at finna innivist. Men i\u0301 1859 vo\u0301ru eini hu\u0301s i\u0301 R\u00e6ttara\u0301 keypt fra\u0301 Christian Holm, og P. Bauer fo\u0301r undir at byggja eina kirkju, i\u00f0 sto\u0301\u00f0 li\u00f0ug i\u0301 juni sama a\u0301r. 70 fo\u0301lk komu til ta\u00f0 fyrstu kirkjut\u00e6nastuna, og nakrar dagar seinni var fyrsta konfirmatio\u0301nin i\u0301 kirkjuni. Fr. Bauer var verandi i\u0301 havnini n\u00e6stu to\u0301lv a\u0301rini, og i\u0301 hesum ti\u0301\u00f0arskei\u00f0inum gj\u00f8rdust fleiri f\u00f8royingar limir i\u0301 Kato\u0301lsku Kirkjuni."}, {"text_idx": "#000006", "text": "Hetta var\u00f0 to\u0301 ikki endin a\u0301 Kato\u0301lsku Kirkjuni i\u0301 F\u00f8royum. Einafer\u00f0 enn reis hon eins og ph\u00f8nix u\u0301r \u00f8skuni, ta\u0301 Van Rossum Kardinalur vitja\u00f0i her a\u0301 veg til I\u0301slands i\u0301 1929. Hann gj\u00f8rdist i\u0301 d\u00f8purhuga av at si\u0301ggja, at Kato\u0301lska Kirkjan ikki longur fanst i\u0301 F\u00f8royum, og hann gj\u00f8rdist eisini illa vi\u00f0 av ringu st\u00f8\u00f0uni, i\u00f0 f\u00f8royingar vo\u0301ru i\u0301. Ta\u0301 hann kom aftur til Rom, tosa\u00f0i hann vi\u00f0 tveir ungar prestar, E.G. Boekenoogen u\u0301r Hollandi og Thomas King u\u0301r Skotlandi, og vi\u00f0 tv\u00e6r Franciskanasystrar um m\u00f8guleikan at endurreisa Kato\u0301lsku Kirkjuna i\u0301 F\u00f8royum."}, {"text_idx": "#000007", "text": "Fyrstu Franciskanasystrar koma til F\u00f8roya"}, {"text_idx": "#000008", "text": "I\u0301 apri\u0301l 1931 silgdu tv\u00e6r Franciskanasystrar til F\u00f8royar umbor\u00f0 a\u0301 Dronning Alexandrina. Ta\u0301 t\u00e6r fo\u0301ru i\u0301 land i\u0301 Havn, vo\u0301ru t\u00e6r i\u0301 vanligum kl\u00e6\u00f0um, ekkafullar, um hv\u00f8rja mo\u0301tt\u00f8ku t\u00e6r kundu v\u00e6nta s\u00e6r. Onnur av systrunum var donsk, og var afturkalla\u00f0 u\u0301r Kina eftir at hava liva\u00f0 og arbeitt no\u0301gv a\u0301r millum folk i\u0301 ti\u0301 landinum. Hin systirin var u\u0301r Hollandi. Teir ba\u0301\u00f0ir prestarnir komu ma\u0301na\u00f0in eftir. Fimm systrar komu seinni hetta sama a\u0301ri."}, {"text_idx": "#000009", "text": "Ta fyrstu ti\u0301\u00f0ina leiga\u00f0u prestarnir s\u00e6r innivist i\u0301 by\u0301num. Systrarnar fingu eisini leiga\u00f0 s\u00e6r bu\u0301\u00f0sta\u00f0 ho\u0301ast naka\u00f0 av trupulleikum. I\u0301 august fluttu t\u00e6r inn i\u0301 eini hu\u0301s hja\u0301 Klett i\u0301 Bringsnag\u00f8tu. Fo\u0301lk funnu skjo\u0301tt u\u0301tav hv\u00f8rjar t\u00e6r vo\u0301ru, og fo\u0301ru at s\u00f8kja s\u00e6r hja\u0301lp hja\u0301 teimum vi\u00f0vi\u0301kjandi u\u0301tbu\u0301gving og barnaansing. Innan a\u0301ri\u00f0 var li\u00f0i\u00f0, h\u00f8vdu t\u00e6r sett a\u0301 stovn fyrsta barnagar\u00f0 i\u0301 F\u00f8royum og h\u00f8vdu a\u0301byrgd av 22 b\u00f8rnum. Fleiri av teimum eru i\u0301millum okkum enn. Bispurin i\u0301 Keypmannahavnar Bispad\u00f8mi (F\u00f8royar, Danmark og Gr\u00f8nland) og Fransiskanasystrarnar avgj\u00f8rdu at keypa j\u00f8r\u00f0 uttanfyri by\u0301in, har Mariug\u00f8ta og Var\u00f0ag\u00f8ta eru, og byggja sku\u0301la og kirkju. Mo\u0301tst\u00f8\u00f0an ymsasta\u00f0ni fra\u0301 var r\u00e6ttuliga h\u00f8r\u00f0, men kirkjan var gj\u00f8rd li\u00f0ugt og vi\u0301gd i\u0301 November 1933 og sku\u0301lin i\u0301 januar 1934. Eini try\u0301ss folk komu til vi\u0301gslurnar, hari\u0301millum ellivu fransiskanasystrar."}, {"text_idx": "#000010", "text": "Ta\u00f0 var\u00f0 hildi\u00f0 a\u0301 at byggja i\u0301 fleiri a\u0301r. Hetta var\u00f0 partvi\u0301s fi\u0301ggja\u00f0 av ti\u0301 sera v\u00e6lumto\u0301kta O\u0301lavs\u00f8ku bazarinum og av ti\u0301 sto\u0301ra arbei\u00f0i systrarnar gj\u00f8rdu. Sku\u0301lin bleiv vi\u0301\u00f0ka\u00f0ur og v\u00f8ggustovan og barnagar\u00f0urin komu afturat. I\u0301 eitt ti\u0301\u00f0arskei\u00f0 i\u0301 try\u0301ssunum vo\u0301ru ikki f\u00e6rri enn 23 systrar her. Eitt sto\u0301rt tal av havnarborgarum fo\u0301ru i\u0301gj\u00f8gnum barnagar\u00f0 og sku\u0301la, og systrarnar vo\u0301ru kendar fyri si\u0301tt samvitskufulla arbei\u00f0i og relig\u00f8sa tolsemi. Fleiri f\u00f8royingar funnu eisini veg inn i\u0301 Kato\u0301lsku Kirkjuna, og solei\u00f0is fo\u0301r tann li\u0301tla Kato\u0301lska so\u0301knin at vaksa."}, {"text_idx": "#000011", "text": "I\u0301 1980\u2019unum sto\u0301\u00f0 ta\u00f0 \u00f8llum greitt, at systrarnar kundu ikki halda a\u0301 at reka teir tri\u0301ggjar stovnarnar. Ta\u00f0 vo\u0301ru ymiskar ors\u00f8kir fyri hesum: Systrarnar vo\u0301ru farnar at f\u00e6kkast; fi\u0301ggjarliga byr\u00f0an av at reka tri\u0301ggjar stovnar; og menningin av f\u00f8royskari barnar\u00f8kt og u\u0301tbugvingar skipanini, i\u00f0 var farin fram hesi fimti a\u0301rini. Eftir samra\u0301\u00f0ingar var\u00f0 komi\u00f0 a\u0301samt um, at To\u0301rshavnar kommuna skuldi yvirtaka sku\u0301lan (vi\u00f0 kirkjuni) og v\u00f8ggustovuna og i\u0301sta\u00f0in byggja eina ny\u0301ggja kirkju og eitt kleystur til systrarnar. Barnagar\u00f0urin hoyrir framvegis undir fransiskanasystrarnar og tri\u0301ggjar av systrunum arbei\u00f0a har. Systrarnar fluttu inn i\u0301 ny\u0301ggja kleystri\u00f0 Kerit (1 kong. 17: 2-6) i\u0301 apri\u0301l 1980. Ny\u0301ggja so\u0301knarkirkjan, Mariukirkjan, sto\u0301\u00f0 li\u00f0ug i\u0301 1987 og var vi\u0301gd vi\u00f0 eini eukomeniskari gudst\u00e6nastu i\u0301 august."}, {"text_idx": "#000013", "text": "Eftir at fastbu\u0301gvandi presturin, Per Waag\u00f8, OMI, doy\u00f0i i\u0301 1990 hava p. Paul Marx OMI, p. August Ziggelaar SJ, generalvikarur Lars Messerschmidt og p. Peter Fleetwood havt a\u0301byrgdina av meinigheitini, og fleiri prestar, serstakliga u\u0301r Danmark, hava skiftst um at r\u00f8kt meinigheitina. Meinigheitin hevur ein fastbu\u0301gvandi diakon, Christian Gabrielsen, sum kann halda gudst\u00e6nastu, ta\u0301 eingin prestur er."}, {"text_idx": "#000014", "text": "I\u0301 dag eru fimm Fransiskanasystrar u\u0301r fy\u0301ra londum i\u0301 F\u00f8royum, t\u00e6r eru u\u0301r Belgia, I\u0301rlandi, Korea og Malta. Einir 270 katolikkar eru i\u0301 F\u00f8royum*, av teimum er ein sto\u0301rur tri\u00f0ingur f\u00f8royingar. Hinir koma u\u0301r umlei\u00f0 24 londum. N\u00f8kur av teimum ungu so\u0301knarlimunum eru fimta \u00e6ttarli\u00f0 i\u0301 kirkjuni. F\u00f8royingar ver\u00f0a tiknir upp i\u0301 kirkjuli\u00f0i vi\u00f0 j\u00f8vnum millumbili. Hin kendasti man einahelst vera William Joensen u\u0301r Sumba, bro\u0301\u00f0ur Po\u0301l F. Hann og Kinn Magnussen umbo\u00f0a\u00f0u F\u00f8royar, ta\u0301 Johan Pa\u0301ll Pa\u0301vi II var i\u0301 Danmark i\u0301 1989. B\u00e6\u00f0i vo\u0301ru i\u0301 f\u00f8royskum bu\u0301num, og b\u00e6\u00f0i upplivdu tey at fa\u0301a ta\u00f0 heilagu kommunio\u0301nina fra\u0301 Johan Pa\u0301ll Pa\u0301va."}, {"text_idx": "#000015", "text": "Sunnudagin 25. juni 2006 ha\u0301ti\u0301\u00f0arhelt so\u0301knin 75 a\u0301ra endurstovningardagin kato\u0301lsku kirkjunnar i\u0301 F\u00f8royum og stovningardag nu\u0301verandi so\u0301kn i\u0301 1931. Kozon Bispur og Fr. Lars Messerchmidt so\u0301knarprestur komu til F\u00f8roya til henda serliga dag. Kozon Bispur pr\u00e6dika\u00f0i. Lutherski bispurin var hei\u00f0ursgestur. Eitt av fer\u00f0afo\u0301lkunum vi\u0301sti seg at vera ein fyrrverandi forseti i\u0301 Ecuador (1992 \u2013 97). Eftir messu var\u00f0 borr\u00f0eitt i\u0301 so\u0301knarh\u00f8llini, har fleiri r\u00f8\u00f0ur vo\u0301ru hildnar og fo\u0301lk hugna\u00f0u s\u00e6r."}, {"text_idx": "#000016", "text": "Undir sa\u0301lmasanginum sp\u00e6ldu so\u0301knarlimirnir Ole Jacob Nielsen (floytu) og Maria Magnussen (violin) saman vi\u00f0 \u00f8\u00f0rum to\u0301nleikarum. Messan var\u00f0 vi\u0301st i\u0301 sjo\u0301nvarpinum seinnapartin sunnudagin. Sto\u0301rt 100 fo\u0301lk \u2013 so\u0301knarlimir, grannar, vinir og fer\u00f0afo\u0301lk \u2013 vo\u0301ru til messu. Lutherski bispurin var hei\u00f0ursgestur. Eitt av fer\u00f0afo\u0301lkunum vi\u0301sti seg at vera ein fyrrverandi forseti i\u0301 Ecuador (1992 \u2013 97). Eftir messu var\u00f0 borr\u00f0eitt i\u0301 so\u0301knarh\u00f8llini, har fleiri r\u00f8\u00f0ur vo\u0301ru hildnar og fo\u0301lk hugna\u00f0u s\u00e6r.* Dagf\u00f8rt i\u0301 aug. 2023"}]